Tog‘li Qorabog‘ harbiylari bir haftada Ozarbayjon armiyasining 13 vakili yo‘q qilinganini ma’lum qildi

Tog‘li Qorabog‘ nizo hududida so‘nggi yetti kun davomida kuzatilgan to‘qnashuvlar oqibatida Ozarbayjon armiyasining o‘ndan ziyod harbiy xizmatchisi halok bo‘ldi, 30 dan ortig‘i yaralandi. Bu haqda, mustaqilligi tan olinmagan Tog‘li Qorabog‘ respublikasi (TQR) Mudofaa vazirligiga asoslanib, “RBK” xabar bermoqda.

“Tasdiqlangan ma’lumotlarga ko‘ra, joriy hafta davomida Ozarbayjon qurolli kuchlarining kamida 13 nafar harbiy xizmatchisi halok bo‘ldi, 30 dan ortig‘i yaralandi”, — deyiladi TQR Mudofaa vazirligi axborotida.
Tog‘li Qorabog‘ harbiylari ma’lumotlariga ko‘ra, 13—19-dekabr kunlari davomida Ozarbayjon armiyasi arman jangovar marralariga qarata turli kalibrdagi o‘qotar qurollar, shuningdek, minomyotlar, granatomyotlar, tanklar, reaktiv raketa-artilleriya ustanovkalari va zenit ustanovkalaridan 19 mingdan ortiq marta ortiq o‘t ochgan.
Avvalroq, Armaniston va Ozarbayjon prezidentlari Tog‘li Qorabog‘ masalasida Shveysariyada muzokara o‘tkazayotgani haqida xabar berilgan edi.